# Atletisme als Jocs Olímpics d'Estiu de 2024 - 3000m obstacles masculí

La prova de 3000m obstacles masculina d'Atletisme als Jocs Olímpics de París 2024 serà la 25a edició de l'esdeveniment en unes Olimpíades. La prova es disputarà entre el 5 i el 7 d'agost del 2024 a l'Stade de France de París.
El marroquí Soufiane El Bakkali és el vigent campió de la prova olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar l'etíop Lamecha Girma i la medalla de bronze fou pel kenyà Benjamin Kigen.
L'equip de Kenya és amb diferència, la selecció més guardonada, amb 11 medalles d'or, 7 medalles de plata i 5 medalles de bronze, en les 24 edicions que l'esdeveniment ha estat present als Jocs Olímpics. Els kenyans Ezekiel Kemboi i Julius Korir i el finlandès Volmari Iso-Hollo, amb 2 medalles d'or, són els atletes més guardonats en tota la història de la competició.

## Format

Els 3.000 metres obstacles són una prova que consisteix en fer 7 voltes i mitja al voltant de la pista olímpica superant obstacles. La competició començara amb la fase de Heats (on hi haurà 3 curses diferents). Els 3 primers atletes es classificaran directament per la final, juntament amb els 6 millors temps globals de totes les curses. La final la disputaran 15 corredors i els 3 atletes que quedin al capdavant a la final, obtindran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició són 8:15.00 minuts), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin, es podran classificar els atletes que no hagin aconseguit aquesta marca, mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir els 3 corredors que consideri per participar en les Olimpíades.
| Mètode de classificació | Places | País | Atleta |
| Marca estàndard - 8:15.00' | 3 | Etiòpia | |
| Marca estàndard - 8:15.00' | 3 | Kenya | |
| Marca estàndard - 8:15.00' | 1 | Índia | Avinash Sable |
| Marca estàndard - 8:15.00' | 1 | Itàlia | Osama Zoghlami |
| Marca estàndard - 8:15.00' | 1 | Japó | Ryuji Miura |
| Marca estàndard - 8:15.00' | 1 | Marroc | Soufiane El Bakkali |
| Marca estàndard - 8:15.00' | 1 | Nova Zelanda | George Beamish |
| Marca estàndard - 8:15.00' | 1 | Espanya | Víctor Ruiz |
| Marca estàndard - 8:15.00' | 1 | Tunísia | Ahmed Jaziri |
| Marca estàndard - 8:15.00' | 1 | Estats Units | Anthony Rotich |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 1 | Kenya | 11 | 7 | 5 | 23 |
| 2 | Finlàndia | 4 | 3 | 2 | 9 |
| 3 | Regne Unit | 2 | 2 | 2 | 6 |
| 4 | Suècia | 2 | 1 | 1 | 4 |
| 5 | Polònia | 2 | 1 | 0 | 3 |
| 6 | Estats Units | 1 | 2 | 3 | 6 |
| 7 | Marroc | 1 | 0 | 1 | 2 |
| 8 | Bèlgica | 1 | 0 | 0 | 1 |
| 9 | França | 0 | 3 | 2 | 5 |
| 10 | URSS | 0 | 2 | 2 | 4 |
| 11 | Etiòpia | 0 | 1 | 1 | 2 |
| 12 | Tanzània | 0 | 1 | 0 | 1 |
| 12 | Hongria | 0 | 1 | 0 | 1 |
| 14 | Itàlia | 0 | 0 | 2 | 2 |
| 15 | Alemanya de l'Est | 0 | 0 | 1 | 1 |
| 15 | Noruega | 0 | 0 | 1 | 1 |
| 15 | Alemanya | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 3 febrer 2024].
* ↑ «Tokyo 2020 Athletics Men's 3000m Steeplechase results» (en anglès). olympics.com.
* ↑ «3000 metres obstacles» (en anglès). World Athletics. [Consulta: 4 febrer 2024].
* ↑ «Rànquing oficial - 3000m obstacles masculí» (en anglès). World Athletics. [Consulta: 4 febrer 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.